ועדת הכלכלה, כנסת 20, פרוטוקול מספר 893, 2018-12-19 09:30

איתן כבל: בוקר טוב לכם.

איתן כבל: אני מתנצל על האיחור – הייתה תאונה בכביש 6 שעיכבה את כולם.

איתן כבל: גבירתי מנהלת הוועדה, יועצות משפטיות, רשם, דובר, ערוץ הכנסת, ברשותכם – כמדי יום אנחנו נפתח בשיר.

איתן כבל: היום יום רביעי, י"א בטבת, ה-19 בדצמבר 2018, בשבת נקרא את פרשת "ויחי" ונסיים את ספר בראשית.

איתן כבל: היום אקריא את שירה של מיטל ניסים – "צקים".

איתן כבל: מיטל, ילידת חיפה, 1983, משוררת עורכת ומורה לספרות מקרית מוצקין.

איתן כבל: משנת 2006 משמשת מיטל עורכת בכתבי עת ספרותיים.

איתן כבל: שיריה פורסמו בבמות ספרותיות שונות והוצגו בתערוכות שירה במוזיאון חיפה לאומנות, בבת-ים ובשכונת הדר.

איתן כבל: ספר שיריה הראשון, "פרובנציאלית", יצא בשנת 2016 וספר שירה השני, "מורה עובדת קבלן", יצא בשנת 2016 וזכה בשנת 2017 בפרס אביב לשירה.

איתן כבל: השיר "צ'קים" הוא מתוך ספר שיריה שעתיד לצאת בקרוב.

איתן כבל: צ'קים / מיטל ניסים הם תמיד עברו / ושום טעות כתיב / ושום כתב חרטומים / ושום עברית / ושום בנק / לא עמדו בדרכם / בחנויות הבוטיק בעיר התחתית / בחנות של הגרוזינית ברבמד / אבל זה לא עבד בזארה, מנגו, פוקס.

איתן כבל: זה לא עבד / במשביר לצרכן הקופאית / שומרת הסף הקפקאית / עמדה על הרגליים האחוריות / וצ'קים היא לא קיבלה / ולא עזרו הבקשות / ולא עזר כרטיס העובדת המוכיח כי אכן את עובדת של בנק דסקונט / סניף ראשי חיפה / ושצריך לחזור / והגשם והרוצות לקנות / והתשמרי לי בצד/ וזה שסוף סוף סוף עונה / ולא עזרה מידת ההבנה / של הקופאית התורנית / שהייתה גם זבנית מתחילה.

איתן כבל: תודה לכם.

איתן כבל: נעשה את המעבר אל הנושא שנמצא על סדר יומנו – הצעת חוק להסדרת המגורים בשטחי מרעה.

איתן כבל: ברשות

איתן כבל: כם אני רוצה להזכיר שב-16 ביולי 2018 התקיימה הישיבה הראשונה שדנה בהצעת חוק זו.

איתן כבל: ברשות

איתן כבל: כם אומר כמה מילים: אני ראיתי הבוקר את הכתבה בדה-מרקר, אם היא הייתה במקור ראשון, ניחא.

איתן כבל: אבל ללחוץ את סמוטריץ' בדה-מרקר זה לא חכם.

בצלאל סמוטריץ': בעיקר לא מועיל.

איתן ברושי: עוד זה היה אחרי וקנין.

איתן ברושי: אתמול זה היה וקנין.

איתן כבל: זאת אומרת, לדעתי הוא יגזור ויפיץ את זה בין השניים וחצי מתפקדים - - -

שולי מועלם-רפאלי: כבר הפיץ אדוני.

בצלאל סמוטריץ': כבר קרה.

שולי מועלם-רפאלי: ויש לומר, כמו שבצלאל דואג להזכיר – באיחוד הלאומי אין מתפקדים.

איתן כבל: ברשותכם, הוא יביא לרבנים.

בצלאל סמוטריץ': אני רק חושב שמי שדיבר בדה-מרקר לא צריך לדבר פה.

איתן כבל: אוקיי, זה מה שאני אומר בשורה התחתונה.

בצלאל סמוטריץ': הם כבר אמרו את דעתם.

איתן כבל: אוקיי בצלאל, בבקשה, אדוני יחזור לחניון.

איתן כבל: אנחנו סיימנו את העניין וברשות

איתן כבל: כם אני רוצה לומר כמה מילים.

איתן כבל: ראו, אני הבהרתי כמה נקודות בדיון הקודם, אעשה הכול כדי להעביר את ההצעה.

איתן כבל: לא יודע, כבר שלחו אלי שליחים מהסיעה שלי – תומכים ומתנגדים – אבל, לא במתכונת זו.

איתן כבל: אפשר להגיע, ואולי זו הזדמנות גדולה להגיע להסדרה.

איתן כבל: לא שזה יפתור את העניין, יהיו חבריי כנסת בעוד 15–20 שנה שיצרכו לעשות הסדרה חדשה.

איתן כבל: אנחנו מכירים את זה, יודעים את זה, אף אחד לא יתמם.

איתן כבל: זה גם נוגע לאזלת היד של המערכות השונות כי אם הן היו יודעות לפקח על העבודה בזמן אמת, כמו בהרבה מקומות, לא היינו מוצאים את עצמנו במקום הזה.

איתן כבל: בצלאל, מה שאני מבקש זה שתעזרו לי למצוא את הדרך הנכונה לעשות את הדברים.

איתן כבל: אני מחלק זאת לשלושה חלקים, ולא שיש לי תשובה חלוטה על כל דבר אבל, ברשותכם, אני מבקש להניח את הדברים כמות שהם.

איתן כבל: אני לא רוצה להתחמק, אינני מבקש לעקוף, אני רוצה שהדברים ייעשו בצורה מכובדת.

איתן כבל: יש נקודה אחת של הסדרת הנושא, כפי שהגדרנו בכותרת הגדולה של הדיון.

איתן כבל: יש חוות צפון, כמו שידענו להתמודד עם חוות דרום, ובאמת מצאנו את נקודת האיזון הטובה ביותר עד כמה שניתן.

איתן כבל: היא לא שלימה, לא לחוואים ולא למדינה, אבל זהו טבע האיזונים.

איתן כבל: קבוצה שנייה היא זו שנמצאת תחת תביעות, שאולי אם תרצו, עבדל חכים חאג' יחיא חברי ושולי מועלם חברתי, אלו שהבעיות הגדולות יותר מונחות על כתפיהם.

איתן כבל: מבחינת מה המשמעות המשפטית של חווה שישנה כבר החלה חלוטה כלפיה או דברים כיוצא בזה – איני רוצה שנייצר כאן תקדימים רעים.

איתן כבל: הנקודה השלישית: תבינו שאני מבחינתי אעשה את הכול, ואני יודע לזהות מי הולך לכדרר אותי ומי עוזר לי.

איתן כבל: אני באמת רואה בזה משימה, איני רואה בכך עניין פוליטי של ימין ושמאל.

איתן כבל: יש כאן עניין משמעותי ומהותי שאני באמת רוצה לתת לו מענה אמיתי.

איתן כבל: אני רוצה לראות את המינהל מתחיל לפנות את כל החוות, אני רוצה לראות.

איתן כבל: אני מכיר אתכם, עלי אי-אפשר להגיד שאיני מכיר.

איתן כבל: אני מכיר את זה כל כך הרבה שנים עם ה"שבוע הבא, שבוע הבא, שבוע הבא, שבוע הבא".

איתן כבל: ה"שבוע הבא" הזה לא נגמר אף פעם.

איתן כבל: זה לא שאני בא ונותן רוח גבית למאן דהוא שמבצע פעולות שאינן חוקיות, תאמינו לי, חברי המינהל, עסקתי בזה לא פחות מכם.

איתן כבל: כמו שאמרתי לכם – את ההסדרה הראשונה הראשונה של חוות הבודדים ומה שנכתב גם גרזן לא יוריד.

איתן כבל: מי שילך לפרוטוקולים של מינהל מקרקעי ישראל מ-1988 יראה עם אלי באבי שיהיה בריא, אני מבין שהוא עדיין נותן ייעוץ במינהל.

איתן כבל: שם התחלתי את הנושא של הסדרת נושא חוות הבודדים, ושם מי שקבע את הכותרת "חוות בודדים" כתב זאת בכתב יד ובעט כדורי.

איתן כבל: אני זוכר את ההתעסקות עם החווה של אריק שרון זכרונו לברכה והחווה של כוכב הירדן.

איתן כבל: אלו דברים שבסוף הצלחנו להסדיר אותם.

איתן כבל: אז עשו לי טובה, המונולוג הזה בא כבר מלכתחילה על מנת שמי שיחפוץ להתכתש איתי, ואני אזהה שהוא לא מקדם אותי לטובת העניין – אני אתקדם.

איתן כבל: זו לא שאלה של רוב, אני יכול להשיג רוב למה שאני רוצה בחוק הזה, בעד או נגד.

איתן כבל: אני לא רוצה, אני רוצה שנגיע לדברים האלה כמו שבחוות דרום הגענו להבנות כך נמצא את הדרך גם פה.

איתן כבל: אני אומר לבצלאל חברי: יש ביננו אי-הסכמות גדולות בהרבה מאוד נושאים.

איתן כבל: אבל, יש ביננו הסכמות גדולות בהרבה מאוד נושאים.

איתן כבל: אנחנו יודעים לראות בני אדם, להסתכל על האנשים, לראות בני אדם, אנחנו יודעים לגעת בהם.

איתן כבל: עזור לי להעביר את החוק הזה.

איתן כבל: אני אומר את זה בצורה מאוד ברורה, אתה מבין למה אני מתכוון, אני יודע איך לעשות את העבודה ברוך השם.

איתן כבל: כמו שיש לך המון דברים נפלאים יש גם דברים שאני יודע למצוא את נקודות האיזון אז תעזרו לי, זה מה שאני מבקש מכם.

איתן כבל: הבעיות ידועות, אנא חפשו את הדרכים למצוא את נקודות ההשקה עד כמה שניתן, אני מקווה שנצליח, תודה רבה לכם.

איתן כבל: בצלאל, אתה רוצה לומר שני משפטים שלא יקלקלו כאן את האווירה?

בצלאל סמוטריץ': קודם כל תודה לך איתן והערכה רבה כמי שמלווה את הסיפור הזה.

בצלאל סמוטריץ': אני אומר לך כבר עכשיו שאני סומך על שיקול דעתך ועל האופן שבו תוביל את זה.

בצלאל סמוטריץ': עד היום כל המהלכים שהובלת שקשורים אלי התקדמו בצורה נהדרת.

בצלאל סמוטריץ': יש לי הערכה גדולה מאוד לחברים בצד השני של השולחן על עבודה גדולה וטובה שנעשתה ועל התקדמות.

בצלאל סמוטריץ': איני אומר זאת מן השפה ולחוץ.

בצלאל סמוטריץ': אני חושב שעדיין לא הגענו אל הנקודה שבה אנחנו צריכים להיות, המתווה שמוביל מינהל התכנון עדיין אינו נותן מענה לכל הבעיות.

בצלאל סמוטריץ': חלקן בעיות משפטיות: פטור ממכרז ודברים כיוצא בזה שמשרד המשפטים עדיין מתעקש לגביהם.

בצלאל סמוטריץ': אני חשבתי, איתן, שהנכון הוא להתקדם במקביל.

בצלאל סמוטריץ': אתה קודם דיברת על סוגיית האכיפה, אני הוספתי עכשיו את סוגיית הפטור ממכרז, יש עוד כמה סוגיות לא פתורות שהמענה הממשלתי עדיין לא סיפק להן פיתרון ולכן אני לא חושב שנכון להפקיר אותנו ולמעשה את המגדלים.

בצלאל סמוטריץ': אני אחדד נקודה: אנחנו לא מדברים פה על חוות בודדים – זה שונה מאוד.

איתן כבל: כן, אני יודע, אני עמדתי - - -

בצלאל סמוטריץ': אנחנו מדברים על הצורך להסדיר את האילוץ המקצועי של המגדל - - -

איתן כבל: אני רק נתתי - - -

בצלאל סמוטריץ': רק לפרוטוקול.

איתן כבל: בסדר גמור.

בצלאל סמוטריץ': רק רוצים לתת מענה לצורך ההכרחי והמקצועי של המגדל ומשפחתו הגרעינית לשהות בשטח המרעה כדי שאפשר יהיה להחזיק את העדר.

בצלאל סמוטריץ': וכמו שאמרתי, אני לא חושב שאנחנו יכולים היום להפקיד או להפקיר – כל אחד שיקרא שלזה איך שהוא רוצה – את המגדלים ביד המתווה הממשלתי מכיוון שהוא עדיין איננו נותן מענה כולל.

בצלאל סמוטריץ': לכן, חשבתי שהדבר הנכון הוא להתקדם במקביל.

בצלאל סמוטריץ': עצם העובדה שנקדם את החוק, אני כן הייתי רוצה שנקדם ונצביע עליו בקריאה ראשונה היום, ניתן לו דין רציפות.

בצלאל סמוטריץ': איני חושב שזה מפסיק את הדיאלוג עם הגורמים הממשלתיים, זה צריך להימשך במקביל על מנת שלא נמצא את עצמנו בסוף בלי שום פתרון.

בצלאל סמוטריץ': אני סומך עליך ותקדם את זה לפי הבנתך.

איתן כבל: תודה, איתן ברושי בבקשה.

איתן ברושי: כמה מילים.

איתן ברושי: אני חושב שהגדרת המטרה היא לא הדאגה למגדלים אלא התפקיד שאנחנו רואים לנושא של בשר לבקר והמרעה בשטחים הפתוחים כיעד לאומי ולא כמקור הכנסה למעט מידי אנשים שלצערי מתפרנסים מזה.

איתן ברושי: גם על הפרנסה אני אגיד מילה.

איתן ברושי: לכן, אני תומך בחוק הזה גם אם יש בו מגבלות ובכל מקרה גם אם יגיעו להסכמות יש בנוהל הזה משהו חריג.

איתן ברושי: זה לא חוק שגרתי כי המשימה היא לא שגרתית.

איתן ברושי: לכן, הבעיה היא לא מה כל עובד מדינה חושב על החוק כדי לחזור הביתה ולהגיד שהוא שמר על המדינה מפנינו – אלו שנבחרו – לשם דאגה למדינה.

דב חנין: הוא לא רק שמר על המדינה.

דב חנין: הוא שמר גם על הארץ והנופים, על הטבע.

איתן ברושי: רגע, אני אגיב, אתה יודע שאני לא צריך עזרה דב.

דב חנין: נדמה לי שכן.

איתן ברושי: דב, מספיק.

איתן ברושי: נתווכח אחרי כך על החוקים במליאה.

איתן ברושי: אתם כל כך שומרים על המדינה שאתם בעד להיות נגד הכול.

איתן ברושי: אנחנו חושבים שהחקלאות היא השצ"פ הלאומי הגדול ביותר.

איתן ברושי: שהחקלאות היא בת הברית הגדולה ביותר של גופי הטבע והירוקים.

דב חנין: אתה קראת את החוק?

דב חנין: בנייה, מגורים, למה חקלאות.

לאה פדידה: דב, זה לא לעניין.

לאה פדידה: תן לו להגיד את דעתו.

דב חנין: אני מנסה להבין אותו.

איתן ברושי: דווקא זה טוב שהוא מתנגד כי אז הרוב תומך.

דב חנין: הוא איש מאוד נבון ואני מנסה להבין אותו.

איתן כבל: דב, חברים.

איתן ברושי: אני מסביר למי שמתקשה.

עבד אל חכים חאג' יחיא: - - - כנראה גזענית.

איתן ברושי: החקלאות של הערבים והיהודים בנגב ובגליל היא השצ"פ הלאומי, היא ההגנה מפני הותמ"לים והפיכתנו לארץ שכולה בטון.

איתן ברושי: היא המפתח, אדוני היושב-ראש, יש כאן כמעט הסכמה בכנסת, לא איתי שהמשלוחים החיים זה הדבר הכי מסוכן למדינת ישראל אבל מי שרוצה להקטין את יבוא הבשר כולל רווחת בעלי החיים, הוא צריך לעודד את הגידול המקומי.

איתן ברושי: אם לא יהיה גידול מקומי.

בצלאל סמוטריץ': אז הוא יהיה צמחוני.

איתן ברושי: אז יש כמה הזויים, מותר להם להיות צמחוניים.

איתן כבל: תפסיק, הבת שלי לא הזויה.

לאה פדידה: למה להגיד על צמחונים הזויים, מה קרה לך היום איתן?

איתן כבל: הבת שלי צמחונית אח שלי, מה אתה, אני מכיר הרבה יותר הזויים לפניה שיושבים בבית הזה.

לאה פדידה: ואוכלי בשר.

איתן ברושי: אני חוזר בי.

איתן ברושי: אבל, אי-אפשר לחייב את כולם.

איתן ברושי: יש יותר גידול בצריכת הבשר מאשר בירקות ופירות.

איתן ברושי: אבל , מי שנלחם כדי להקטין את היבוא, ואני מקבל את האמירה שיש לצמצמו, הוא צריך לעודד את הגידול המקומי.

איתן ברושי: אין גידול מקומי בלי בשר לבקר בשטחים פתוחים.

איתן כבל: עזוב, כפרה עליך, תן לנו להתקדם.

לאה פדידה: אבל זה לא הנושא של החוק.

איתן כבל: בוא נסדיר את העניין שיהיה להם היכן לרעות.

איתן ברושי: תקשיב איתן, יש פה אנשים שהגיעו עכשיו מהגלבוע ויש להם איום על יכולת גידול העדר כי יש להם צווי הריסה.

דב חנין: זה לא קשור ללגדל את העדר, זה קשור למגורים.

איתן ברושי: טוב, תן למומחים לנושא לדבר על זה, הם יסבירו לך.

איתן ברושי: אני חושב שאנחנו קצת בקשיים ואם החוק הזה לא יאושר אנחנו נהיה בקשיים גדולים יותר.

איתן ברושי: לכן, אנחנו צריכים לעודד הצעת חוק זו בלי להפוך את זו לכזו שבסוף יחליטו עליה אבל אי-אפשר יהיה לבצעה.

איתן ברושי: אני מבקש להעיר עוד הערה אחת: אינני יודע כמה זמן יהיה לדיון בוועדות, כל עוד הדיון הזה מתקיים אבקש שתהיה הנחיה של הוועדה שלא מוציאים לפועל צווי הריסה לאותם מקומות שעומדים בקריטריונים אם החוק - - -

איתן כבל: איתן, איתן, אתה לא קראת את הפרוטוקול של הדיון הקודם.

איתן ברושי: הייתי פה.

איתן כבל: אז כנראה לא הקשבת לי – היית עסוק בצמחונים.

איתן כבל: אני התקשרתי אפילו בטלפון כאן למשנה ליועץ המשפטי, יצאתי החוצה, הייתה אפילו חווה מסוימת שהייתה איתה בעיה וקבענו והגענו להסכמות - - -

איתן ברושי: אני מדווח לך מהשטח שהבעיה לא נפתרה.

איתן כבל: אוקיי.

איתן כבל: אני רוצה להגיד לך את הדבר הבא.

דב חנין: בתנאי שאותם כללים יחולו על גבעת עמל - -

איתן כבל: סליחה.

דב חנין: על כפר שלם.

איתן כבל: סליחה, יש דברים שלא ברגע הזה כל דבר נכנס.

איתן כבל: חבר'ה הבנתי, בואו לא נבזבז את כל הזמן בחזרה על הדיון הקודם.

איתן כבל: משם כבר התקדמנו.

איתן כבל: תודה לחברי איתן ברושי.

איתן כבל: לאה פדידה ולאחר מכן חבר הכנסת חאג' יחיא.

לאה פדידה: אני, ברשותך, אדבר בשלב מאוחר יותר של הדיון.

לאה פדידה: אני רוצה להקשיב.

איתן כבל: חבר הכנסת חאג' יחיא בבקשה.

עבד אל חכים חאג' יחיא: כבוד היושב-ראש, ברור הוא שבחוק זה איננו מדברים לא על מרעה, ולא על נוף, ולא על שטחים.

עבד אל חכים חאג' יחיא: אפשר לראות זאת כשקוראים את מטרת החוק.

עבד אל חכים חאג' יחיא: איני יודע מי נתן את הזכות לאלה שעוסקים במרעה להשתלט על האדמה, כשהמטרה של החוק הזה היא לשמור כאילו שהמדינה היא לא קיימת.

לאה פדידה: למה?

לאה פדידה: כמו הבדואים.

עבד אל חכים חאג' יחיא: שנייה, הבדואים לא משתלטים.

איתן כבל: לאה, לאה.

עבד אל חכים חאג' יחיא: הבדואים לא משתלטים וזה השקר הגדול ביותר במדינה הזו.

לאה פדידה: אז מה הם עושים?

עבד אל חכים חאג' יחיא: זה השקר הגדול במדינה הזו.

עבד אל חכים חאג' יחיא: הבדואים אפילו הדרישות שלהם הינן על פחות משלושה אחוזים מכל השטח.

איתן כבל: חאג' יחיא, עשה לי טובה זה לא הדיון על הבדואים.

איתן כבל: אל תיפול בזה.

עבד אל חכים חאג' יחיא: אז תפסיקו ל - - -.

עבד אל חכים חאג' יחיא: אני לא נופל.

עבד אל חכים חאג' יחיא: הדרישות של הבדואים הן על שלושה אחוזים מכל שטח הנגב שזה השטח שלהם.

איתן ברושי: טוב.

עבד אל חכים חאג' יחיא: זה שלא רשמו זאת זה כבר משהו אחר.

עבד אל חכים חאג' יחיא: אבל לבוא עם מטרת חוק לגנוב, להשתלט, לבזוז את הקרקע ולהציג זאת כאילו זה כדי לשמור על הקרקע?

עבד אל חכים חאג' יחיא: מה, אין מדינה?

עבד אל חכים חאג' יחיא: ביטלתם את המדינה?

עבד אל חכים חאג' יחיא: אני חושב שחוק כזה, אם אתה כבר נותן אפשרות להיכנס לשטחי מרעה, תן את זה לכל מי שעוסק בעבודת הרעייה.

עבד אל חכים חאג' יחיא: מי שרוצה להיות רועה: בדואי, ערבי, יהודי – שהחוק הזה יחול עליו.

עבד אל חכים חאג' יחיא: אם כן, אז תמחק את המשפט "לשמור על הקרקע הציבורית".

עבד אל חכים חאג' יחיא: אתה רוצה להיות ליד העיזים שלך תהיה שם, אין לי בעיה, תקבל שימוש חורג לתקופה שאתה עובד, תעשה בנייה קלה, תהיה שם – אם זה לצורכי מרעה.

עבד אל חכים חאג' יחיא: אם זה להשתלטות על הקרקע כמו שעשו את חוות הבודדים שכבוד היושב-ראש התחיל לדבר עליהם, שזו עוד גניבה, לכן אני חושב שהחוק הזה - - -

איתן כבל: אני מציע לכם בינתיים בכל הנוגע בזה, אני רוצה להזכיר לכם שמי שיושב בביר –הדאג' זה בזכותי.

עבד אל חכים חאג' יחיא: מי שיושב בביר-הדאג' יש להם כל יום עשרות צווי הריסה - - - למרות שהיישוב הזה - - - והיו רוצים - - -

איתן כבל: אני רוצה להזכיר לאדוני.

איתן כבל: אף אחד לא ילמד אותי על ביר הדאג'.

איתן כבל: עד היום כל היישובים שם כועסים עלי בגלל זה.

עבד אל חכים חאג' יחיא: ומה שעשית קלקלו עכשיו.

עבד אל חכים חאג' יחיא: אם אתה לא מעודכן אז אני מעדכן אותך.

איתן כבל: נכון מר שרון?

עבד אל חכים חאג' יחיא: אני אעדכן אותך שכל מה שעשית קלקלו כבר.

איתן כבל: אוקיי.

איתן כבל: בינתיים הם גרים שם.

עבד אל חכים חאג' יחיא: הם גרים עם צווי הריסה ועם תוכנית על פיה רוצים להעביר 15,000 מהם ליישוב של 6,000.

איתן כבל: בצווי הריסה כמו שהמדינה הורסת בכל מקום.

עבד אל חכים חאג' יחיא: לא הורסת בכל מקום וזה אחד השקרים הגדולים.

איתן כבל: ודאי שהיא לא הורסת.

עבד אל חכים חאג' יחיא: לא הורסת בכל מקום, ויש הרבה מקומות אצל היהודים שיש בהם עבירות בניה גדולות יותר ממה שיש ביישובים הערביים.

עבד אל חכים חאג' יחיא: לכן, אם המטרה של החוק הזה היא באמת לעזור לרועים אז שזה יחול על כולם אבל אם זה לשמור על הקרקע, לא יודע מאיזה אויבים צריך לשמור על הקרקע, מאיזה מדינה שיכולה לפלוש לאותם השטחים והאם הרועים הללו רוצים להחליף את המדינה.

איתן כבל: אוקיי.

לאה פדידה: שאלת הבהרה כבוד היושב-ראש.

לאה פדידה: האם אדם שעומד בכל הקריטריונים של החוק יצטרך לעמוד גם בקריטריון שהוא יהודי?

לאה פדידה: לא כתוב את זה בחוק.

איתן כבל: תודה יקירה.

לאה פדידה: אני שואלת.

איתן כבל: תגידי, מה אני אחראי על מרשם האוכלוסין?

לאה פדידה: זה כתוב בחוק?

איתן כבל: לא, זה לא.

לאה פדידה: בצלאל, אתה פה, זה כתוב בחוק?

עבד אל חכים חאג' יחיא: יש דברים אחרים - - -

לאה פדידה: אז איפה הבעיה?

עבד אל חכים חאג' יחיא: יש תנאים אחרים שתקראי את החוק את תראי אותם.

איתן כבל: לאה, אנחנו נגיע, את תקראי בתוך החוק ונבין את העניין.

בצלאל סמוטריץ': מי שלא - - - ולא מתעסק בחקלאות או בהתיישבות אני לא כועס עליו.

איתן כבל: אני לא מתעסק בחוק ברמה של יהודים או לא יהודים.

איתן כבל: דב, אתה רוצה לומר משפט.

דב חנין: לא משפט, אני רוצה לדבר.

איתן כבל: מונולוג.

איתן כבל: כשאני אומר לך "משפט" הכוונה היא האם אדוני רוצה לתת מונולוג.

דב חנין: תודה לך אדוני.

איתן כבל: בבקשה חברי.

דב חנין: עמיתי חברי הכנסת, אני מאוד מודאג מהחוק הזה, לפני שאכנס לגופו של החוק אני מודאג מהמעטפת ומהגישה הכללית שהחוק הזה מייצג.

עבד אל חכים חאג' יחיא: ברשותך משפט אחד.

דב חנין: בבקשה.

עבד אל חכים חאג' יחיא: לבדואים מחרימים את הצאן שלהם אם הם נכנסים ליערות או שטחי מרעה או - - -

דן סיידה: זה על פי חוזה חוקי.

עבד אל חכים חאג' יחיא: עזוב אותך מחוזה.

עבד אל חכים חאג' יחיא: אחרי שפלשו והתיישבו והשתלטו על השטח הם באו לקבל.

עבד אל חכים חאג' יחיא: למה אנשים אחרים לא יקבלו?

דב חנין: אדוני היושב-ראש, אני מאוד מודאג מהחוק הזה מהרבה סיבות עקרוניות לפני שאכנס לגופו של החוק: החוק הזה קודם כל מכוון למטרה מאוד מסוימת, הוא אינו חוק שוויוני.

דב חנין: הוא לא בא לעודד מרעה של כל מי שרוצה לרעות במדינת ישראל, לא זו מטרת החוק.

בצלאל סמוטריץ': אנחנו מדברים על סוגים שונים של פרות.

דב חנין: בצלאל, אין לי שום בעיה שתעשה פיליבאסטר, זה בסדר גמור ואני בעד, רק לא על חשבון הזמן שלי.

דב חנין: החוק הזה תפור למטרה מאוד מסוימת.

דב חנין: החוק הזה בנוי ותפור לאנשים מאוד מסוימים שיש להם שם וכתובת ואולי בעתיד יהיו עוד כמה כאלה אבל בדיוק מאותו הסוג.

דב חנין: כך שיש משהו צועק, דיבר על שזה חברי חבר הכנסת חאג' יחיא, שכשמדובר בבדואים גם הכבשה היא אויבת המדינה וגם העז היא שחורה וראויה להשמדה.

דב חנין: כשמדובר בחבריו של חבר הכנסת סמוטריץ' הרי שהם השומרים, בעזרת העיזים השחורות, או הלבנות, או הכבשים שלהם – הם השומרים עלינו מכל מיני רעות ומכל מיני צרות.

דב חנין: יש פה משהו מאוד פסול אדוני היושב-ראש.

דב חנין: החוק הזה שכותרתו היא "שטחי מרעה" לא מכוון לעזור לאנשים שרועים במדינת ישראל.

דב חנין: רוב האנשים שרועים במדינת ישראל צאן הם אויבי המדינה, כך הם נתפסים על ידי חבר הכנסת סמוטריץ' ועל ידי השר הממונה עליהם השר אורי אריאל ממפלגתו.

דב חנין: לכן, מנהלים נגדם מלחמה, מחרימים להם את העדרים כאשר הם זזים בשני מטר הצידה.

דב חנין: לא בונים שום דבר, רק מזיזים את העדר.

דב חנין: מחרימים את הכבשה, משמידים להם, כן, עושים את זה.

דב חנין: אני יכול לתת לך גם דוגמאות מר גולדשטיין.

דב חנין: עושים את זה.

דב חנין: מתנהלים נגדם בצורה קשה ודרקונית לא כאשר הם בונים מבנים אלא כאשר הם רועים עדרים.

דב חנין: אז מול היחס הזה לרוב האנשים שרועים יש יחס אחר לחלוטין שאומר לא רק שנאפשר לכם לבנות.

דב חנין: לא רק שנאפשר לכם לבנות מבנים ארעיים שתוכלו לישון בלילה כשאתם נמצאים עם העדר במקום לשמור על העדר, אלא נאפשר לכם לבנות מגורים למשפחה.

עבד אל חכים חאג' יחיא: וילות.

דב חנין: - - ווילות, למה לא.

דב חנין: הדבר הכי מדהים הוא שמי שמאפשר את הוילות הפרטיות הללו, כולל בגנים לאומיים ובשמורות טבע וביערות, הם אותם אנשים שאחר כך באים ואומרים שהבדואים משתלטים על האדמות.

דב חנין: אין גבול לסטנדרט הכפול שיש אנשים שמקדמים אותו בכנסת.

דב חנין: אני באמת שואל את עצמי איך אנשים שרוצים לראות את עצמם כאנשים עם ערכים והתייחסות לבני אדם, איך הם יכולים להגיע למקום הזה?

דב חנין: איך אנשים יכולים בעת ובעונה אחת להגיד: לאנשים מסוימים אנחנו נאפשר להקים וילות ולאנשים אחרים לא.

עבד אל חכים חאג' יחיא: אבל הם לא טענו שהם אוהבים בני אדם.

איתן כבל: דב, יש לך עוד שלוש דקות.

איתן כבל: הייתי לארג' איתך.

דב חנין: אני רוצה להתקדם לבעיה נוספת.

דב חנין: אז אמרתי שבעיה אחת היא שאנשים מתנהלים בסטנדרט כפול קיצוני.

דב חנין: הבעיה השנייה היא שמי שמקדם את החוק הזה מתיימר להיות מאוהבי ארץ ישראל.

דב חנין: עכשיו, ברור לכם שהחוק הזה מקודם על ידי שונאי ארץ ישראל.

דב חנין: החוק הזה מקודם על ידי אנשים שלא אכפת להם מגנים לאומיים, ולא משמורות טבע, ולא מסביבה ולא מכלום – העיקר להשתלט ולגרוף.

דב חנין: יש פה בעיה של היעדר גבולות מוחלט.

דב חנין: הן מבחינת המטרות, הן מבחינת האמצעים, הן מבחינת מנגנוני החקיקה שמקדמים אותם.

דב חנין: אני רוצה להגיד לגופו של החוק כמה דברים קצרים ואפרט כשנגיע לדיון בסעיפים.

דב חנין: החוק הזה הוא חוק בלתי-סלקטיבי, הוא מאפשר בנייה גם בשטחים מוגנים בשמורות טבע וביערות.

דב חנין: החוק הזה טוען טענות שאין להן קשר הגיוני עם המציאות, החוק הזה אומר שכדי לאפשר את הרעייה צריך את הנוכחות של השומר.

דב חנין: זה נכון – אבל נוכחות של שומר לא מצדיקה מגורים שלו ושל בני משפחתו.

דב חנין: דווקא בשעות הלילה עדיף שהשומר יהיה ער ויוכל לשמור על העדר ולא יישן באיזשהו מקום.

דב חנין: אבל, גם אם השומר ישן, אני שמעתי שבשירים נאמר – לא ינום ולא יישן השומר.

בצלאל סמוטריץ': לא ידעתי שדב מבין כל כך בגידול מרעה ואיך בונים עדר.

דב חנין: בהחלט.

בצלאל סמוטריץ': אני מציע,דב, שתגנה את הפשיעה החקלאית שבגללה צריך שומרים.

בצלאל סמוטריץ': אני חושב שאתה יודע לדבר איתם יותר ממני.

דב חנין: תודה רבה.

איתן כבל: בצלאל.

בצלאל סמוטריץ': בטח חאג' מכיר את השפה שלהם.

דב חנין: אני מבקש לכבד את - - -

בצלאל סמוטריץ': חאג', אולי תגיד מילה בערבית נגד הפשיעה החקלאית?

איתן כבל: בצלאל תגיד לי, אלוהים ישמור - - -

עבד אל חכים חאג' יחיא: אני חושב שהפושע הגדול זה סמוטריץ'.

עבד אל חכים חאג' יחיא: סמוטריץ' וחבריו הם הפושעים שמשתלטים על קרקע המדינה.

איתן כבל: בצלאל, למה אתה נותן - - -

עבד אל חכים חאג' יחיא: העבריינים הם אתה וחבריך.

בצלאל סמוטריץ': אתה שומע איך הם מדברים?

איתן כבל: נו, בחייאת דינק.

עבד אל חכים חאג' יחיא: כן, אתם הפושעים שמשתלטים על הקרקע של המדינה.

איתן כבל: אתה צריך לרועה דב חנין לפרוס את העיזים שהוא רועה עכשיו.

איתן כבל: הוא מכניס, זה בסדר.

דב חנין: אדוני היושב-ראש, אני מוחה על דברי חבר הכנסת סמוטריץ'.

דב חנין: אני חושב שהדברים האלה לא ראויים.

דב חנין: אני אומר את זה כמי שמגן על זכותו של חבר הכנסת סמוטריץ' לעשות פיליבאסטר בדיוני הוועדה – זו זכות של כל חבר כנסת.

דב חנין: אבל גם לפיליבאסטר יש גבול.

דב חנין: לגופו של עניין, אני אומר לך אדוני היושב-ראש שהחוק המוצע כאן עוין את הארץ.

דב חנין: הוא יפגע בשטחים פתוחים וירוקים, אין שום סיבה להתיר מגורים למשפחות וכדומה.

דב חנין: החוק הזה הוא חוק דרקוני, הוא עוקף את המדיניות התכנונית הקיימת, פוגע בשלטון החוק, מעודד עבריינות, נותן לגיטימציה לאנשים שעברו על החוק, סותר שורה ארוכה של חוקים.

דב חנין: גבירתי היועצת המשפטית: חוק הגנת הצומח, חוק גנים לאומיים, חוק שמורות טבע, חוק אתרים לאומיים ואתרי הנצחה.

דב חנין: הוא מנוגד לחלוטין למדיניות התכנון שמצמצמת את הקמתן של חוות הבודדים, הוא מכשיר עבירות בנייה קשות שנעשו בעבר.

דב חנין: אני רוצה להפנות לחוות הדעת של פרופסור אבי פרובולוצקי שהוא מומחה לנושא רעייה – אני אינני מומחה לכך – הוא מסביר שרעייה בהחלט יכולה להוות כלי ממשק בניהול יערות, שמורות טבע וגנים לאומיים אבל היא לא הכלי המרכזי במאבק בשריפות אלא הכלי שיכול לסייע יחד עם אמצעים אחרים.

דב חנין: לרעייה.

דב חנין: יש כמובן גם משמעות אקולוגית חיובית אבל גם משמעות אקולוגית שלילית.

איתן כבל: דב, סיים בבקשה.

דב חנין: אני מסיים.

דב חנין: בכל מקרה, לא הרעייה היא מטרתו של חוק זה אלא כל התשתיות הלא רלוונטיות שאותן רוצים לקדם: הן בניינים, הן דרכים, קווי חשמל ומים, מערכות תאורה, פתרונות ביוב וכל הדברים האחרים שנוגעים בעניין.

בצלאל סמוטריץ': אנחנו כולנו קיבלנו את הנייר הזה, למה אתה מקריא אותו?

דב חנין: אני מכבד את זכותך לעשות פילבאסטר כמו שאמרתי.

איתן כבל: דב, משפט אחרון.

דב חנין: משפט אחרון הוא לנציגי מערכות התכנון: אתם עשיתם שגיאה גדולה.

דב חנין: אתם ניהלתם דיאלוג עם חבר הכנסת סמוטריץ', איש שאין לו גבולות.

דב חנין: הלכתם לקראתו ויצרתם מודל שלדעתי הולך הרחק מדי לקראת המטרות שהוא רוצה לקדם.

דב חנין: כמו שתמיד אנחנו נוכחים לחבר הכנסת סמוטריץ' ולחבריו אין גבולות.

דב חנין: זה לא עניין אישי, זה עניין אידיאולוגי.

דב חנין: הם מקבלים חצי ציפורן ולוקחים את כל האצבע, אחר כך את כל היד, ואחר כך שואלים איפה כל הגוף ולמה קיבלו יד בלי גוף.

דב חנין: מה יעשו עם יד בלי גוף?

דב חנין: לכן, אני אומר לכם שתפיקו לקחים: אל תנהלו איתו הידברות, אל תנהלו איתו משא ומתן, כל ההסכמים שאתם תקיימו איתו יהיו במטרה להפר אותם ביום שאחרי, אז תלמדו.

עבד אל חכים חאג' יחיא: כי הם התחילו בהפרה.

בצלאל סמוטריץ': כמו אבו מאזן שאתה רץ לעשות איתו הסכמים.

דב חנין: אני מוחה בשמו של אבו מאזן על ניסיונו של סמוטריץ להשוות עצמו לאבו מאזן.

בצלאל סמוטריץ': חס וחלילה, יימח שמו.

עבד אל חכים חאג' יחיא: זו פגיעה באבו מאזן.

בצלאל סמוטריץ': לא, אתם אוהבים לעשות הסכמים עם כאלה שמקיימים אותם כל הזמן.

איתן כבל: חברים יקרים תודה רבה.

איתן כבל: דן סידה בבקשה.

דן סיידה: אני די חדש פה במליאה, אבל תמיד שיש דיון על נושא מסוים אז חבר הכנסת דב חנין לוקח את זה למחוזות אחרים לגמרי.

דן סיידה: לקח לי שנה להבין שזה הולך למחוזות אחרים לגמרי.

דן סיידה: בוועדה שדנה במשהו מקצועי לחלוטין שכתוב בשחור על גבי לבן, לקחת את זה שוב למקומות שלא שייכים - - -

עבד אל חכים חאג' יחיא: הוא מאיר את עינך.

איתן כבל: די חברים.

דן סיידה: מה שאני הבנתי בנוכחותי בוועדה הוא שמדובר בדברים מאוד ממוקדים, מאוד ספציפיים.

דן סיידה: החוות ושטחי המרעה מאושרים, הכול חוקי, יש להסדיר - - -

עבד אל חכים חאג' יחיא: אז למה להסדיר אם הכול חוקי?

דב חנין: אם הכול חוקי אז לא צריך חוק.

דן סיידה: החוק הזה מדבר על הצעת חוק על פיה מדובר בהסדרה נוספת של נישה מסוימת שאותה רוצים להסדי,ר ולא לעשות מכולם פורעים או קבוצה של שודדי אדמות שנכנסו לשטחי - - -

עבד אל חכים חאג' יחיא: הם לקחו מקרקע הציבור ואתם רוצים לשמור עליהם.

דן סיידה: רק שנייה חבר הכנסת חאג' יחיא.

דן סיידה: מדובר על הסדרה - -

עבד אל חכים חאג' יחיא: הוא מחליף את המדינה.

דן סיידה: - - חוקית ומסודרת.

דן סיידה: אני מבקש לא לעשות מהם פורעים, הם לא כאלה.

דן סיידה: מסדירים נישה - - -

עבד אל חכים חאג' יחיא: מדינת רגבים כנראה.

דן סיידה: חלק מהאנשים הללו הם שכנים שלי בגליל, אנשים טובים ועושים דברים חוקיים במקום חוקי.

עבד אל חכים חאג' יחיא: מדינת רגבים.

דן סיידה: בבקשה לא לקחת את זה - - -

עבד אל חכים חאג' יחיא: תקרא את המטרה של החוק.

עבד אל חכים חאג' יחיא: החוק אומר שמדינת ישראל הופכת למדינת רגבים.

איתן כבל: תודה חברים.

איתן כבל: ראו, אני האיש המאופק בחדר.

עבד אל חכים חאג' יחיא: אז תמשיך להיות מאופק.

איתן כבל: מי אדוני?

רוסלאן עותמאן: רוסלאן ממשרד המשפטים.

איתן כבל: אדוני, איך אנחנו נתקדם בלעדיך?

דב חנין: רק הערה, לחצי מהחוות הללו אין אפילו היתר בנייה חבר הכנסת סידה.

איתן כבל: דב, חברים יקרים.

איתן כבל: בצלאל, אני אחכה.

איתן כבל: אני לא אפריע לך להפריע לי.

איתן כבל: אם צריך אני אעשה גם מרתון.

איתן כבל: אל תפריע לי.

איתן כבל: אני יודע לעשות מרתון כשאני רוצה, כמו אתמול למשל.

איתן כבל: זה לא העניין.

איתן כבל: אני קודם כל רוצה להבין את הדברים.

איתן כבל: אני יודע לאן לוקחים את זה חאג' וחנין.

עבד אל חכים חאג' יחיא: לא אנחנו לוקחים, זה שם.

עבד אל חכים חאג' יחיא: אנחנו לא לוקחים, אתה מטעה.

עבד אל חכים חאג' יחיא: כבוד היושב-ראש, אתה מטעה, זה שם, אנחנו לא לוקחים את זה למקומות אחרים אלא רק מאירים את עיניכם איפה זה נמצא.

עבד אל חכים חאג' יחיא: גברת זוהר פרידמן בבקשה.

זהר סגינור פרידמן: זהר פרידמן מחוות פרידמן.

איתן כבל: מאיפה?

זהר סגינור פרידמן: אנחנו ממוקמים בגולן ליד צומת בית המכס.

זהר סגינור פרידמן: אני קצת מתרגשת גם מהמעמד וגם ממה שאמר דב חנין.

זהר סגינור פרידמן: אני מרגישה שכל מה שאמרת היה על מנת להציג התנגדות לכל דבר שכתוב בחוק - - -

איתן כבל: זהר פרידמן, יש לי הצעה אלייך כמי שמדברת פעם ראשונה בכנסת: אל תעשי שתי טעויות.

איתן כבל: אל תפני לחברי כנסת.

איתן כבל: את צריכה לבוא ולומר את מה שיש לך לומר וזה הכי חשוב והכי נקודתי.

זהר סגינור פרידמן: מה שבא מתוכי נוגע למה שנאמר כאן.

זהר סגינור פרידמן: החקלאים הוצגו כדבר חסר חוק ולא מוסדר.

זהר סגינור פרידמן: זה פשוט לא נכון, אנחנו אנשים שומרי חוק – בידקו זאת בכל דרך אפשרית.

זהר סגינור פרידמן: המטרה של החוק היא להסדיר את הבעיה שלנו שאנחנו לא יכולים להמשיך לעבוד אם אנחנו לא נמצאים שם.

זהר סגינור פרידמן: כל מילה שיש פה יש לה משמעות כבדה ומה שנאמר פה הוא פשוט לא נכון.

זהר סגינור פרידמן: כל דבר שנאמר כאן הוא פשוט רחוק מהמציאות, אנחנו שומרי חוק.

זהר סגינור פרידמן: חוזה רעייה זה מאוד חשוב כי כל מילה חשובה וצריך לדייק את זה.

איתן כבל: תודה זוהר, אל תדאגי.

איתן כבל: יפתח שניידר בבקשה, אנא התייחס לגופו של עניין.

יפתח שניידר: אני יפתח שניידר ממשק שניידר.

יפתח שניידר: מגדל בקר ליד תל חזקה ברמת הגולן.

יפתח שניידר: כמו שאמרנו, הבעיה בין יהודים לערבים ידועה, איננו יכולים לפתור אותה ואיננו באים לפתור אותה, בטח שלא בדיונים הללו.

יפתח שניידר: אנחנו באים לפתור את הבעיות שלנו.

יפתח שניידר: הצרכים שלנו ברורים ומינימליים, הם לא פוגעים באף אחד, בטח לא בשטח, אנחנו שם כדי לשמור על השטח ועל בעלי החיים ועל יכולתנו להתפרנס מגידולם.

יפתח שניידר: בעבר ניתן היה לגדל עדרים בשיטות אקסטנסיביות מתוך היישובים וזה מתוך צרכים של המדינה: צרכים ציוניים, הקמת יישובים.

יפתח שניידר: היום אנחנו נדרשים לטפל בבעיות אחרות.

יפתח שניידר: אנחנו נדרשים לעמוד מול תחרות של ייבוא עגלים איכותיים, ייבוא בשר איכותי או לא איכותי – תקראו לזה איך שתקראו.

יפתח שניידר: אנחנו נדרשים לעבוד בשיטות אינטנסיביות הרבה יותר, זה דורש מאתנו להחזיק ציוד יקר על פני שטח נרחב, הרבה בעלי חיים על פני שטח נרחב.

דן סיידה: תדגיש שאוהבים לשרוף את הציוד הזה.

יפתח שניידר: אפשר להגיד שזה גם לאור הפשיעה החקלאית או טרור חקלאי.

יפתח שניידר: העובדה היא אחת – אנחנו נדרשים להיות בשטח כדי להצליח לקיים את הענף.

יפתח שניידר: אני רוצה שתחשבו על תינוק שנולד בשטח, פתאום האמא שלו מתקשה בהמלטה, פתאום יש לו דלקת ריאות.

עבד אל חכים חאג' יחיא: צער בעלי חיים.

יפתח שניידר: פתאום מתנפלים עליו זאבים, פתאום מתנפלים עליו גנבים.

יפתח שניידר: אנחנו נדרשים לתת מענה מידי.

איתן כבל: תודה יפתח, אנחנו כבר נהיינו וטרינרים.

עבד אל חכים חאג' יחיא: זה צער בעלי חיים ובשביל זה אתה צריך לינה.

בצלאל סמוטריץ': זה חשוב לפרוטוקול שיבינו את הצורך המקצועי האמיתי לאור דברי הבלע של חאג' יחיא.

איתן כבל: תן לי.

עבד אל חכים חאג' יחיא: דבריך הם דברי בלע.

איתן כבל: חברים יקרים, אפשר לעשות דיבייט.

איתן כבל: אחד יעמוד על השולחן, אחד על השולחן השני ואחד יצעק על השני עד שתנוח דעתכם מי אמר יותר.

דב חנין: אנחנו בעד.

איתן כבל: אז תצאו שלושתכם ואני אנהל זאת טוב יותר.

דב חנין: להיפך, הדרך לנהל דיון בחוק כזה הינה בדיבייט.

איתן כבל: תודה, אמיר דרומי בבקשה.

אמיר דרומי: שלום לכולם.

אמיר דרומי: אני ואשתי פנינו לרשויות המדינה לפני 38 שנים במטרה להקים חווה לחקלאות אורגנית ולרעיית עדר צאן.

אמיר דרומי: בימים ההם הייתה נכונות והייתה הסכמה שהדבר הזה הוא חלק מהפסיפס האנושי בארץ ישראל שהוא עתיק יומין, יש לו ערכים מאוד עמוקים בעם ישראל – אבותינו היו רועי צאן.

איתן כבל: דרומי, עשה לי טובה, התחלת מברית בין הבתרים.

איתן כבל: אנחנו לא נגיע לפה.

אמיר דרומי: אני אקצר אבל אומר את העיקרון.

אמיר דרומי: העיקרון הוא שיש מקום לרועי צאן שחיים בשטח.

אמיר דרומי: חיים את ארץ ישראל בצורה הזו.

אמיר דרומי: זה כמו ויטמין B12 שהוא קטן אבל בלעדיו הגוף לא מתפקד.

אמיר דרומי: באים אלי מכל מגזרי הציבור הישראלי ומחוץ לארץ ורואים את הדרך ואת השורש העתיק שקיים.

אמיר דרומי: צריך לפרגן לכך שיש אנשים שלוקחים על עצמם את הקושי.

אמיר דרומי: זה לא איזה דבר קל.

אמיר דרומי: 24 שעות ביממה אנחנו ערים ושומרים ועובדים.

אמיר דרומי: לא ביקשנו שום טובות הנאה אלא רק חיים נורמליים.

איתן כבל: תודה אמיר.

איתן כבל: אני ברשות

איתן כבל: כם רוצה להיכנס לתוך העניין עצמו.

איתן כבל: רוסלאן ממשרד המשפטים, אנא הצג את הדברים ולאחר מכן נשמע את הגורמים הנוספים.

איתן כבל: אני יודע שנעשתה עבודה, אני רוצה לדעת איפה המחלוקות שמתקיימות ואני רוצה להבהיר, אני רוצה גם להבהיר לחבריי בנוגע להצעת החוק הנידונה כאן: אפשר לראות אותה כאובדן כל הערכים וכולי.

איתן כבל: יש כאן עניין מאוד מדויק סביבו נסוב הוויכוח.

איתן כבל: מי שיושב באופן בלתי-חוקי זה דיון אחר.

איתן כבל: בהזדמנות הזו שרוטשילד מגיע לארץ לא נכניס את כל הנושאים.

איתן כבל: יש כאן דיון מאוד נקודתי לגבי המגורים של הרועה בשטח.

איתן כבל: אני משתמש במילה מאוד אמורפית : "שהייה".

איתן כבל: האם זה צריך להיות מחובר, לא מחובר, מה המשמעות, מי צריך לגור שם, האם מי שגר שם עושה זאת בצורה חוקית או לא, האם באמת מדובר רק בשהייה ושמירה בזמן כזה או אחר – אלו שני עולמות אחרים.

איתן כבל: אני מתנגד ואמרתי זאת בצורה מאוד ברורה, שאותו מקום שהמשימה שלו היא שהייה לשם שמירה על העדר ייהפך להיות בית על כל המשתמע מכך.

איתן כבל: אני אומר את זה בצורה מאוד ברורה.

עבד אל חכים חאג' יחיא: אז תקרא את מהות החוק.

עבד אל חכים חאג' יחיא: תקרא את מטרת החוק.

עבד אל חכים חאג' יחיא: למה אנחנו - - -

איתן כבל: למה אדוני מעליב אותי שרק הוא הבין לבד ואני לא?

בצלאל סמוטריץ': הוא לא קרה את החוק.

איתן כבל: למה אדוני מעליב אותי?

עבד אל חכים חאג' יחיא: חבר הכנסת סמוטריץ', איך אתה משקר בעזות מצח וקובע שלא קראתי את החוק.

איתן כבל: בצלאל.

בצלאל סמוטריץ': אתה מעדיף שאני אגיד שלא הבנת?

עבד אל חכים חאג' יחיא: אתה אומר שאני לא קראתי את החוק.

איתן כבל: בצלאל, אלוהים ישמור.

איתן כבל: מה זה, גן חוה?

עבד אל חכים חאג' יחיא: אתה כבר יודע שאני לא מגיע לישיבות בלי עבודת בית.

עבד אל חכים חאג' יחיא: אם אתה לא מבין זאת אז תתחיל להבין.

איתן כבל: עשו לי טובה.

איתן כבל: אני אבקש מכם להביא אישור מההורים שאתם תתנהגו יפה.

איתן כבל: בבקשה רוסלאן.

דב חנין: רק למען הפרוטוקול, אדוני היושב-ראש, נאמר: מתן ההיתרים למגורי הרועים ומשפחתם הגרעינית בשטחי הרעייה.

איתן כבל: דב חנין.

דב חנין: חבר הכנסת סמוטריץ' אחר כך בא בטענה ומעליב את חבר הכנסת חאג' יחיא.

איתן כבל: יקירי, אתה יודע שליבי פתוח אליך אבל הבנת הנקרא ועברית אני מבין לא רע.

איתן כבל: אני יודע לקרוא ויודע לאן אני מכוון ומה יהיה.

איתן כבל: בבקשה רוסלאן.

רוסלאן עותמאן: רוסלאן עותמאן ממחלקת ייעוץ וחקיקה במשרד המשפטים.

רוסלאן עותמאן: חשוב לציין שאנחנו מבינים את הבעייתיות שהצעת החוק מבקשת לפתור.

רוסלאן עותמאן: אנו חושבים לפתור בעיה זו.

רוסלאן עותמאן: יחד עם זאת, אני חייב לציין שהצעת החוק כפי שהיא היום בנוסחה הנוכחי מעוררת קשיים משפטיים משמעותיים מאוד.

רוסלאן עותמאן: אנחנו נביא את הדברים בפני היועץ המשפטי לממשלה על מנת להחליט אם קיימת מניעה חוקתית לקיים את הצעת החוק.

רוסלאן עותמאן: אני מתייחס לנוסח - - -

בצלאל סמוטריץ': אתה יודע שוועדת שרים תמכה בזה?

רוסלאן עותמאן: אני יודע.

בצלאל סמוטריץ': תקשיבו, הממשלה הזו מתפרקת, סגרנו את הבאסטה.

איתן כבל: תן לו, תן לו, אתה יכול - - -

בצלאל סמוטריץ': מה הבעיה?

בצלאל סמוטריץ': אני לא מבין.

בצלאל סמוטריץ': יש ועדת שרים, היועץ המשפטי ראה את החומר לפני ועדת שרים.

בצלאל סמוטריץ': אני לא מוכן לשימוש ה - - - במשרד המשפטים.

בצלאל סמוטריץ': תפסיקו - - -

עבד אל חכים חאג' יחיא: היועץ המשפטי אמר שחוק ההסדרה לא חוקתי אחרי שעבר שלוש קריאות.

דב חנין: אתה יכול מחר בבוקר לסגור את הבאסטה - - -

בצלאל סמוטריץ': כבל, זו פשוט חוצפה שאין כדוגמתה.

רוסלאן עותמאן: אני אתייחס למה שהוחלט.

דב חנין: אל תאיים עלינו, סגור את הבאסטה, מה אתה רוצה?

בצלאל סמוטריץ': אתה חושב שהיועץ היה נותן לזה לעבור בוועדת שרים אם זה היה לא חוקתי?

איתן כבל: רוסלאן, תן להם להוציא את האנרגיות.

איתן כבל: חלאס בצלאל, די.

עבד אל חכים חאג' יחיא: מה, הוא לא יודע שזה לא חוקתי.

בצלאל סמוטריץ': כל מה שלא מוצא חן בעיניהם מעורר שאלות חוקתיות.

בצלאל סמוטריץ': הם מנהלים את המדינה.

איתן כבל: בצלאל.

בצלאל סמוטריץ': בוא נסגור את הכנסת - - -

איתן כבל: בצלאל סמוטריץ' תודה.

דב חנין: את הכנסת אתה לא יכול לסגור אבל אתה יכול להפיל את הממשלה ואני מציע לך לעשות זאת.

דב חנין: תפיל את הממשלה, אל תאיים עלינו כל הזמן.

דב חנין: תפיל את הממשלה, הגיע הזמן.

עבד אל חכים חאג' יחיא: אין לו את האומץ.

איתן כבל: די, די.

איתן כבל: בצלאל, אתה רוצה שאני אנסה לקדם את החוק?

איתן כבל: אז אנא אל תפריע לי.

דב חנין: הוא רוצה להפיל את הממשלה, זה דבר חשוב.

איתן כבל: כל מילה שלך רק מסיגה אותנו אחור.

רוסלאן עותמאן: ברשות

רוסלאן עותמאן: כם אסביר למה אני אומר שיש קשיים משפטיים משמעותיים: קודם כל - - -

עבד אל חכים חאג' יחיא: אתה יכול לפרט?

איתן כבל: אבל זה מה שהוא מנסה לעשות.

רוסלאן עותמאן: קודם כל, הצעת החוק כפי שהיא היום מבטלת את שיקול הדעת של מוסדות התכנון.

רוסלאן עותמאן: זה דבר שלדעתנו לא נכון לעשות.

רוסלאן עותמאן: בנוסף לזה, הצעת החוק מכשירה באופן גורף מבנים שקיימים היום, והסעיף היותר בעייתי הוא שהצעת החוק מבקשת להקפיא הליכי אכיפה למשך תקופה של שנתיים.

רוסלאן עותמאן: אנחנו חושבים שהוראה מסוג זה מעוררת קושי משפטי גדול.

דן סיידה: היא נעשית יום יום בכל מקום ובכל רחבי הארץ.

דן סיידה: מה זו האכיפה הסלקטיבית הזאת.

איתן כבל: דן.

איתן כבל: עזוב את זה.

בצלאל סמוטריץ': הם באמת רוצים שיקחו אותם ברצינות?

איתן כבל: בצלאל, אתה מוכן בבקשה?

דב חנין: - - - מה אתה רוצה?

בצלאל סמוטריץ': מה, אני לא מכיר אותם?

איתן כבל: חברים יקרים אני אגיד לכם איפה אתם טועים: בצלאל, אם אתה רוצה להפוך את זה לעניין פוליטי אז אני סוגר עכשיו את העניין.

איתן כבל: אני רוצה לקחת את זה למקומות הנכונים.

איתן כבל: עם כל הכבוד לוועדת השרים, זו זכותם, מי כמוך יודע מה מקומה של ועדת שרים מבלי להמעיט מערכה.

איתן כבל: יחד עם זאת, זכותו להגיד את הדברים.

איתן כבל: אנחנו מודעים לדברים, אלה דברים שמונחים כאן.

בצלאל סמוטריץ': נכון, אתה צודק.

בצלאל סמוטריץ': יש חופש ביטוי במדינה.

איתן כבל: התפקיד שלנו הוא לטפל בזה נכון.

בצלאל סמוטריץ': שיגיד מה שהוא רוצה.

בצלאל סמוטריץ': אני רוצה להזכיר לאדוני שהבעיות האלה היו מונחות לפנינו בחוות הדרום לא פחות.

בצלאל סמוטריץ': אין נושא שהוא מעלה כאן שלא עלה גם בדיון על חוות הדרום.

בצלאל סמוטריץ': והחוק הזה צלח בג"ץ - -

איתן כבל: אז אתה יודע מה?

בצלאל סמוטריץ': - - ויש פה עיכוב הליכים משפטיים, אז שיפסיקו לבלבל את המוח.

איתן כבל: אז אני מבקש ממך לא להפריע לי.

בצלאל סמוטריץ': יש להם אג'נדה והם עוטפים אותה בשיח משפטי בכאילו.

איתן כבל: אבל בצלאל, אלוהים ישמור, מתי תתבגר?

איתן כבל: תן לי לנהל את העניין.

בצלאל סמוטריץ': לא יקרה.

איתן כבל: לגדול לא התכוונתי, זה לא יקרה.

איתן כבל: אבל להתבגר זה יכול לקרות.

עבד אל חכים חאג' יחיא: אתה מבקש ניסים עכשיו.

בצלאל סמוטריץ': עשו לי טובה בצלאל.

בצלאל סמוטריץ': כבל, תתקדם.

איתן כבל: תן לי להתקדם עם זה.

רוסלאן עותמאן: אני רוצה להדגיש את העניין הזה שום: ההוראה שמבקשת להקפיא הליכי אכיפה היא הוראה שפוגעת קשות בשלטון החוק.

רוסלאן עותמאן: מה עוד שיכול להיות שישנם הליכים משפטיים שמתנהלים נגד מבנים מסוימים ואני לא חושב שיש פה מישהו בחדר הזה שרוצה ומעוניין - - -

איתן כבל: עורך דין עותמאן, במחילה, כל מה שאדוני אומר הוא כבר נאמר ואנו יודעים לשנן אותו מהסוף להתחלה.

איתן כבל: מה שאני מבקש מאדוני, באמת - - -

רוסלאן עותמאן: רק חשוב לי להציג את הבעיות למה אנחנו חושבים - - -

איתן כבל: זה בסדר, אני חושב כמוך.

איתן כבל: אני רוצה לשמוע עכשיו איך מתקדמים.

רוסלאן עותמאן: עוד שני משפטים ואני מסיים.

רוסלאן עותמאן: כל הדברים שאמרתי פוגעים בעקרונות תכנון, בערכים דמוקרטיים, כי להבנתי הצעת החוק כפי שהיא מנוסחת היום יוצרת מצב שאנשים בונים בתים למגורים בקרקע שהם קיבלו במכרז - - -

איתן כבל: אני רוצה לענות לך, עורך הדין עותמאן.

בצלאל סמוטריץ': זה נורא ואיום.

בצלאל סמוטריץ': אני פשוט לא - - -

איתן כבל: בצלאל אם אתה תמשיך אני אעיף אותך מפה.

עבד אל חכים חאג' יחיא: החוצה.

איתן כבל: עלית לי על העצבים ואני אעיף אותך מפה.

איתן כבל: שמעת אותי?

איתן כבל: אני אעיף אותך.

איתן כבל: אני רוצה להגיד את הדבר הבא עורך דין עותמאן.

איתן כבל: כל מה שאני אומר אני לא עוסק עכשיו בכסת"ח.

איתן כבל: אמרתי, אני, לא אתם, אמרתי שאני לא אתן לזה, נכון?

איתן כבל: אל תוסיפו לי על הבד"ץ של בית יוסף גם את הבד"ץ של העדה החרדית.

איתן כבל: בסדר – הבנתי ואני יודע.

איתן כבל: בוועדה זו איני מחוקק חוקים, בינתיים באים אלי כדי שאצא נגד הקואליציה כדי לטפל בדברים ולעשותם כמו שצריך אז אנא, בוועדה זו לא צריך לתת לי שלייקס על שלייקס על שלייקס.

עבד אל חכים חאג' יחיא: אבל למה אתם מזמינים אותו?

איתן כבל: סליחה, אדוני.

עבד אל חכים חאג' יחיא: אם הוא לא אומר את דבריו אז למה הוא מוזמן לוועדה?

עבד אל חכים חאג' יחיא: אנחנו רוצים גם לשמוע אותו.

איתן כבל: חאג' יחיא, כפרה עליך, עלי אתה עושה את הסיבוב?

עבד אל חכים חאג' יחיא: אז אתה גם - - -

איתן כבל: עלי?

עבד אל חכים חאג' יחיא: מה הוא אמר לו?

עבד אל חכים חאג' יחיא: חאג' יחיא, עלי?

עבד אל חכים חאג' יחיא: רגע, אבל מה הוא אמר לו?

איתן כבל: די, זה מביך.

עבד אל חכים חאג' יחיא: הוא אמר שאנחנו רוצים - - -

איתן כבל: חאג' יחיא, כשאני אתן לך לנהל את הדיונים ואני אצא תעשה מה שאתה רוצה.

איתן כבל: עכשיו אני מנהל.

איתן כבל: די, מספיק.

רוסלאן עותמאן: משפט אחרון.

איתן כבל: תן לי להגיד לך, באמת אני אומר לך: אתה באת אלינו - - - בדיון הקודם.

איתן כבל: מה אתה משיג אותי עכשיו, בכל הכבוד - - -

דב חנין: אבל אדוני היושב-ראש, בכל הכבוד - - -

עבד אל חכים חאג' יחיא: אתה פנית אליו.

דב חנין: הוא מציג את עמדת היועץ המשפטי.

דב חנין: אדוני רוצה לקדם את החוק – זכותך המלאה.

איתן כבל: לא, לא - - -

דב חנין: ליועץ המשפטי יש עמדה שאומרת שיש פה בעיה ואי-אפשר לקדם את החוק בצורה - - -

איתן כבל: דב, אפשר לומר לשניכם, הקשב טוב למה שאני אומר לך: את העמדה הזו שהוא אומר, אני לא נתמניתי ליועץ המשפטי לממשלה, אני אמרתי אותה לפרוטוקול.

עבד אל חכים חאג' יחיא: מה אתה רוצה, שהוא יגיד - - -

איתן כבל: זה כבר נאמר.

עבד אל חכים חאג' יחיא: אתה רוצה שהוא יגיד לך: "מה שאמרת הוא על דעתי ואני לא צריך לדבר"?

איתן כבל: ידידי, בחייאת דינקום, אתה יודע מה המשמעות של זה?

איתן כבל: שאתם מבזבזים לי את הזמן.

רוסלאן עותמאן: אין לי כוונה לבזבז את זמנך.

איתן כבל: אז אני אפזר את הדיון הזה, אני יודע מה לעשות.

דב חנין: תפזר אותו.

איתן כבל: אתם יודעים מה דב וחאג'?

איתן כבל: החוק יעבור, תודה.

דב חנין: טוב.

עבד אל חכים חאג' יחיא: תגיד שיעבור, אנחנו נתנגד - - -

איתן כבל: הוא יעבור.

בצלאל סמוטריץ': אבל אישרו אותו בוועדת שרים.

בצלאל סמוטריץ': בא פה איזה ילד - - -

דב חנין: מה זה ילד?

איתן כבל: בצלאל, זה לא מכובד.

עבד אל חכים חאג' יחיא: בא בן אדם מכובד וזה מה שיש לך להגיד עליו?

בצלאל סמוטריץ': להגיד על החוק הזה שהוא לא דמוקרטי ופוגע בערכים - - - ציונות.

עבד אל חכים חאג' יחיא: בגלל שאתה לא מכובד אתה גם לא מכבד.

בצלאל סמוטריץ': פוגע בהליך דמוקרטי, פוגע בשלטון החוק.

איתן כבל: בצלאל.

עבד אל חכים חאג' יחיא: אתה לא מכובד ולא מכבד.

בצלאל סמוטריץ': מי הסמיך אותך לייצג את היועץ המשפטי לממשלה?

בצלאל סמוטריץ': אתם פשוט חצופים.

עבד אל חכים חאג' יחיא: אתה חוצפן.

איתן כבל: בצלאל, אני אסגור את הדיון.

איתן כבל: תצא החוצה ותירגע.

בצלאל סמוטריץ': אין לי מה להירגע.

בצלאל סמוטריץ': כל אחד פה חושב שהוא מנהל את המדינה.

עבד אל חכים חאג' יחיא: אתה במיוחד.

עבד אל חכים חאג' יחיא: חאג', אתה יכול לצאת אחריו ולהמשיך.

עבד אל חכים חאג' יחיא: בבקשה אדוני, אני אומר לך בכבוד – כך לא עוזרים לנהל דיונים, בעיקר כשאני בצד שלכם.

דב חנין: אדוני, זה לא התפקיד שלו לנהל דיונים.

דב חנין: התפקיד שלו הוא להציג את עמדת היועץ המשפטי לממשלה ומה שקורה פה הוא לא מקובל.

איתן כבל: דב, אני מכבד אותך יותר מדי.

דב חנין: אני חייב לומר לך אדוני בידידות - - -

איתן כבל: אהל זה כבר נאמר.

איתן כבל: אז הוא אומר - - -

עבד אל חכים חאג' יחיא: אתה פנית אליו.

איתן כבל: חאג' אתה מתחרה?

עבד אל חכים חאג' יחיא: אני לא מתחרה עם אף אחד.

איתן כבל: אז אל תפריע לי.

איתן כבל: אני אסביר לך למה, זה נאמר, כבר היה דיון, שלחתי אתכם להיפגש ולקיים דיון.

איתן כבל: מה אתה מבלבל לי את המוח?

איתן כבל: בשביל זה הבאתם אותי לכאן?

איתן כבל: רצינו להתקדם בדיון שאדע לאן אני הולך.

רוסלאן עותמאן: תרשה לי לענות לך באופן נקודתי - - -

איתן כבל: אבל זה אני יודע, לא ביקשתי ממך שתגיד לי את הזה - - -

רוסלאן עותמאן: - - -

איתן כבל: תודה רבה, הישיבה נעולה.